Hamina
Hamina (rootsi keeles Fredrikshamn, vene keeles Хамина või Фредриксхамн) on linn Soomes Lõuna-Soome läänis Kymenlaakso maakonnas. Asub Soome lahe kaldal. Hamina naabervallad on Anjalankoski linn, Kotka linn, Luumäki, Miehikkälä ja Virolahti. Linnaõigused sai 1653. aastal ning kandis esialgu nime Vehkalahden Uusikaupunki (rootsi Veckelax Nystad). Linn hävis Põhjasõjas, kuid 1723. aastal ehitati uuesti üles ning anti uus nimi, Hamina. 1741. aastal põletati linn taas maha ja 1743. aastal läks linn Venemaa keisririigile. 17. (5) septembril 1809 sõlmiti Haminas pärast Vene-Rootsi sõda Fredrikshamni rahu ehk Hamina rahu. 1812. aastal liideti Hamina taas Soomega.